
Εις  τίνα  άλλον  παρά  εις  Σέ  ήδυνάμην  νά  άφιερώσω  τό  παρόν,  παρά  είς  Σέ, 
όστις  έδίδαξας  τά  της  ύδρογραφίας  καί  τον  τρόπον  τής  καταρτίσεως  των 
πινάκων  καί  τής  έξετάσεως  των  ύδάτων  τής  παλίρροιας; 

Είς  Σέ,  εύγενέστατε  άνερ,  είς  δν  το  ναυτικόν  οφείλει  τόσας  χάριτας  διά  τά 
έργα  των  ύδρογραφικών  Σου  Χαρτών  των  όποιων  έπί  τριάκοντα  και  οκτώ 
έτη  έκ  παιδικής  ήλικίας  είργάσθης  έν  ταΐς  θαλάσσαις  τής  Μεσογείου-  είς  Σέ, 
διότι  Σύ  καί  τής  μικράς  μου  ταύτης  έργασίας  ύπήρξας  ό  οδηγός. 

Όθεν  δέχθητι  την  ταπεινήν  μου  ταύτην  προσφοράν,  εύγνωμοσύνης 
τεκμήριον,  ήτις  ικανοποιεί  τούς  κόπους  οΰς  κατέβαλες  πρός  καταρτισμόν  μου. 
Τό  έργον  βεβαίως  δεν  θά  εύρής,  ώς  έπεθύμεις,  ούτε  δέ  ήτο  δυνατόν  νά  γίνη 
τοιουτον,  άφου  αί  έργασίαι  μου  διεκόπησαν  ένεκεν  τής  ύπηρεσίας  άπό  του 
τέλους  του  Απριλίου  του  1872. 

Τό  άποτέλεσμα  όμως  παραβαλλόμενον  προς  τον  χρόνον  τών  έργασιών  μου 
είνε  μέγα.  Ερρωσο! 


Έν  Άθήναις  την  17  Ιανουάριου  1882 

'Ο  Φίλος  σου 


Α.  Α.  ΜΙΑΟΥΛΗΣ 


ΠΕΡΙ 

ΤΗΣ  ΠΑΛΙΡΡΟΙΑΣ  ΤΟΥ  ΕΥΡΙΠΟΥ 


Τό  φαινόμενον  τής  παλίρροιας  του  Εύρίπου,  ώς  γνωστόν,  δεν  έμελετήθη  από  2500 
ήδη  ετών*·  μόνον  δέ  κατά  τό  έτος  1669  έγένοντο  άνακριβεΐς  τινες  παρατηρήσεις  ύπό 
του  Ιησουίτου  Βαβίνου,  όστΐς  διέμεινεν  έπι  δύο  έτη  έν  Χαλκίδι,  κατά  τό  1686  ύπό  τού 
Ενετού  Κορονέλλη  και  κατά  τό  1703  ύπό  τού  Φλαμανδοΰ  Δάππερ·  κατά  δέ  τούς 
ήμετέρους  χρόνους  ένησχολήθησαν  ό  Εΐεάΐετ  Να§ετ,  ό  διευθυντής  τού 
Αστεροσκοπείου  Αθηνών  Δόκτωρ  Ιούλιος  Σμίθ  και  ιδίως  ό  ύποναύαρχος  και 
διάσημος  ύδρογράφος  τού  πολεμικού  ναυτικού  τής  Μεγάλης  Βρεττανίας  Αρθούρος 
Μάνσελ,  δστις  έμελέτησε  τό  φαινόμενον  τούτο  ύφ’  άπάσας  αύτοΰ  τάς  έπόψεις  τηρών 
άπό  τού  1866  τακτικάς  σημειώσεις  τής  έν  γένει  παλίρροιας  τού  Εύρίπου·  μετά 
τούτους  δ’  έπήλθον  εγώ  συνεργασθείς  μετά  τού  τελευταίου  κατά  τό  1871  έν  Χαλκίδι 
καί  Αίδηψώ  καί  ίδίως.  κατά  τό  1 872  διά  συγχρόνων 

*  Κατά  τό  έτος  1858  άνεφάνη  ένΑθήναις  συγγραμμάτιόν  τι  έπιγραφόμενον  «  ή  παλίρροια  του  Εύρίπου 
και  ό  μεγαλόσαυρος  τής  Αιδηψού  ύπό  Α.  Ζυγομαλά  ».  Αλλά  τούτο  τό  εργον  ούδέν  κοινόν  έχει  μετά  τού 
ήμετέρου,  ούτε  δέ  εις  ίδιας  λεπτομερείς  και  πολυχρονίους  παρατηρήσεις  του  συγγραφέως  στηρίζεται,  δι  ’  δ 
καί  πολλά  έχει  τά  ανακριβή,  οία  τά  περί  τής  αταξίας  τής  του  Εύρίπου  παλίρροιας  (  σελ.  4)  καί  άλλα  τινά. 


παρατηρήσεων  τών  δύο  λιμένων  Χαλκίδος,  αιτινες  έπήνεγκον  καί  τά  κατωτέρω 
έκτεθησόμενα  εύάρεστα  άποτελέσματα*  ·  Έκ  τού  συνόλου  τής  έργασίας  τού  κ. 
Μάνσελ  καί  τών  ύπό  τήν  επίβλεψιν  αύτοΰ  γενομένων  παρατηρήσεών  μου 
κατήρτισα  δύο  πίνακας,  οιτινες  κατά  προσέγγισιν  δεικνύουσι  τήν  ώραν  τής  άλλαγής 
τού  ρεύματος,  τήν  φοράν  και  τήν  βίαν  αύτοΰ,  τήν  αύξησιν  καί  μείωσιν  τής  θαλάσσης, 
τά  κατά  τήν  πλημμυρίδα  καί  τήν  άμπωτιν,  πολύ  ώφελίμους  διά  τούς  ναυτικούς,  διότι 
δι’  αύτών  θά  δύνανται  νά  διέρχονται  άσφαλώς  τόν  Εΰριπον  καί  νά  έξακολουθώσι  τόν 
πλοΰν  άνευ  διακοπής.  Έκάτερος  τών  δύο  είρημένων  πινάκων  παρειστα  ένα 
σεληνιακόν  μήνα,  άλλ’  ό  δεύτερος  παριστα  ένα  σεληνιακόν  μήνα  τής  ισημερίας, 
συνέταξα  δέ  δύο  πίνακας  διότι  αί  έν  τώ  2φ  πίνακι  σημειούμεναι  ένέργειαι  τής  βίας 
τού  ρεύματος  και  τής  αύξήσεως  καί  μειώσεως  τής  θαλάσσης  δέν  εΐνε  ϊσαι  προς  τάς 
τών  άλλων  μηνών:  π.χ.  ή  αΰξησις  καί  ή  μείωσις  τής  θαλάσσης  όταν  ό  ήλιος 
εύρίσκηται  καθ’  ένα  τών  τροπικών,  κατά  τάς  νουμηνίας  καί  πανσελήνους  εΐνε  2  ποδ. 
καί  2  δακ.,  ή  δέ  βία  του  ρεύματος  51/2  μιλίων·  ένώ,  κατά  τάς  ισημερίας,  τάς  ή  μέρας 
τής  νουνημίας  καί  πανσελήνου  ή  μέν  αΰξησις  καί  μείωσις  εΐνε  3  ποδ.  καί  3  δακ., 
ή  δέ  βία  τού  ρεύματος  81/2  μιλίων.  Αυται  δ’  έλαττοϋνται  ήμέρα  τή  ήμερα  μέχρι  τού 
πρώτου  τετάρτου  τής  σελήνης,  ότε  ή  αΰξησις  καί  ή  μείωσις  τής  θαλάσσης  εΐνε  6  δακ., 
ή  δε  βία  2  μιλίων. 

Τήν  ήμέραν  εκείνην  άρχεται  ή  άκαταστασία  έν  γένει  τής  παλίρροιας,  ήτις  διαρκεΐ  έπι 
τρεις  ήμέρας:  ή  φορά  του  ρεύματος  κατά  τάς  τρεις  ταύτας  ήμέρας  ότέ  μέν  γίνεται 
προς  Βορράν  έπι  δώδεκα  ώρας,  ότέ  δέ  προς  Νότον,  άλλοτε  δεκάκις  τής  ήμέρας 
μεταβάλλεται,  άλλοτε  τετράκις  τής  ώρας  καί  άλλοτε  πάλιν  μένει  στάσιμος  έπι  ώραν 
περίπου·  αίτια  δέ  τοΰ  φαινομένου  τούτου  εΐνε  ή  μικρά  αΰξησις  καί  μείωσις  τής 
θαλάσσης,  ήτις  έπηρεάζεται  έκ  τής  άτμοσφαιρικής  καταστάσεως,  τών  θερμών  ύδάτων 
τής  Αιδηψού  καί  τών  άλλοτε  όμοιων  ύπαρξάντων  έν  τή  παραλία  τών  Υγιεινών 
Λουτρών  (νΰν  Γιάλτρα  =  ύγιή  λουτρά  καλουμένων),  τών  θερμών  ύδάτων  τών 
Θερμοπυλών  καί  τών  ποταμών  τής  Λαρύμνης  καί  τοΰ  Σπερχειού-  τοΰτ’  αύτό 
συμβαίνει  καί  κατά  τήν  ήμέραν  τοΰ  τελευταίου  τετάρτου  τής  Σελήνης**.  Κατά  τάς 
δύο  έκείνας  ήμέρας  ή  βία  τοΰ  ρεύματος  δέν  ύπερβαίνει  τά  δύο  μίλια,  έάν  όμως 


ή  άτμοσφαιρική  κατάστασις  εινε  τεταραγμένη  ή  πνέωσι  καταιγίζοντες  άνεμοι, 
ύπερβαίνει  τά  δύο  και  ήμισυ  μιλιά.  Ή  βία  του  ρεύματος  κατεμετρήθη  διά  τού 
προνομιούχου  δρομομέτρου  τού 

*Ό  μέγας  φιλόσοφος  τής  άρχαιότητος  Αριστοτέλης,  κατηγορηθεΐς  υπό  Εύρυμέδοντος  του  ιεροφάντου  ώς 
δήθεν  άπευθύνας  θειον  ύμνον  προς  τον  φίλον  αύτοΰ  Έρμείαν  και  κατιδών  τον  έπικεΐμενον  κίνδυνον, 
άνεχώρησεν  έξ  Αθηνών  και  άπήλθε  τώ  322  εις  τήν  έν  Εύβοια  Χαλκίδα,  ένθα  άποκατέστη  και 
έξηκολούθει  διδάσκων  και  μελετών  άθορύβως-  άπέθανε  δ  ’  έκεΐ,  Αύγουστου  μηνός  άρχομένου,  τώ  322 
Πχ.  εκ  χρονιάς  νόσου  του  στομάχου  εξήκοντα  και  τρία  έτη  βιώσας.  Το  δε  θρυλούμενον  ότι  έρριψεν 
εαυτόν  εις  τά  ρεύματα  τού  Εύρίπου  άτε  μη  δυνηθείς  ν  ’  άνευρη  τάς  αιτίας  τής  έκεΐ  γινομένης  παλίρροιας 
είνε  μύθος. 

ΠΡΒ.  Ν.  Κοτζιά  Ιστορίαν  τής  Φιλοσοφίας,  Τομ.  β’  σελ.  24 


*Κατά  τάς  παρατηρήσεις  ας  έποιησάμην  έν  Αίδηψώ  το  1871  έτος  γινομένης  τής  πλημμυρίδος  τά  θερμά 
ϋδατα  άναπιδύουσι  μεθ’  ορμής  τών  κρατήρων  εις  όγκον  ϋδατος  Ισον  τώ  στομίω  αύτών-  άρχομέ νης  δέ 
τής  άμπώτιδος,  μειουνται  ύποκείμενα  εις  τάς  αύτάς  παθήσεις  τής  άμπώτιδος,  δτε  δέ  άναπιδύουσι  μεϋ' 
ορμής  άλλά  χύνονται  ή  ρέμα  έκ  του  στομίου  τών  κρατήρων ·  έν  ένί  λόγω  καί  τά  θερμά  ϋδατα  τής 
Αιδηψού  ύπόκεινται  εις  τον  νόμον  τής  παλίρροιας  αύξανόμενα.  καί.  μειούμενα  κατά  τάς  αύτάς  ώρας 
καθ  ’  ας  αύξάνει  καί  μειοϋται.  ή  θάλασσα.  Έκ  τούτου  δέ  δηλοΰται  έμφανώς  ότι  ή  θάλασσα  εισέρχεται 
ύπογείως  διά  μεγάλων  βαράθρων  εις  τάς  πηγάς  τών  θερμών  τούτων  ύδάτων. 

Τά  ϋδατα  τών  κρατήρων  τής  Αιδηψού  έχουσι  τήν  έξής  Θερμοκρασίαν: 

Πηγή  πλησίον  τής  θαλάσσης  170°  Φαρενάϊ τ. 

Όμοίως  πλησίον  τού  λουτρού  Σύλλα  153°. 

Όμοίως  άνωθεν  τής  Εκκλησίας  τών  Άγ.  Αναργύρων  172°. 

"Υδωρ  φρέατος  γλυκύ  έν  τώ  ρεύματι  58°. 

**Έν  τή  παρ  ’  ήμϊν  έκδιδομένη  έφημερίδι  «"Ωρα»  έδημοσιεύθη  τή  7  Φεβρουάριου  1880  μετάφρασις 
διατριβής  τίνος  τού  κ.  Ερρίκου  Όε  ΡατνίΙΙε,  δημοσιευθείσης  νεωστι  ύπό  τήν  έπιγ ραφήν  «το  πρόβλημα  τού 
Εύρίπου  »  έν  τώ  « έβδομαδιαίφ  δελτίφ  τού  επιστημονικού  συλλόγου  τής  Γαλλίας»  και  έκτιθείσης  τάς 
περί  τούτου  του  άντικειμένου  σπουδάς  του  σοφού  Φυσιολόγου  κ.  Ροτε!,  όστις  έλυσε  τό  πρόβλημα 
διά  τύπου ,  παραδεχόμενος  ότι ,  όταν  ώσι  τακτικά  τά  ρεύματα  είσιν  άποτέλεσμα  τών  ήλιακών  καί 
σεληνιακών  παλιρροιών  τού  Αιγαίου  πελάγους  και  όμοιοπαθοϋσιν  αύταϊς,  όταν  δ  ’  ώσιν  άτακτα,  έχουσιν 
ώς  αιτίαν  τάς  αύξήσεις  και  μειώσεις  τού  πορθμού  τής  Αταλάντης  κτλ-  και  ότι  αί  τροπαι  αύτοΰ 
παρέχουσιν  έως  12,  13, 14  και  πλειοτέρας  έτι  πλημμυρίδας  καί  άμπώτιδας  καθ  ’  έκάστην.  Άν  ό 
σοφός  φυσιολόγος  κ.  ΕονεΙ  μελετήση  τά  τής  παλίρροιας  τού  Εύρίπου  έπι  τών  πινάκων  μου  καί  διέλθη 
μετά  προσοχής  τάς  έκ  τής  παλίρροιας  παρατηρήσεις  μου  θά  άναγκασθή  νά  τροποποίηση  τον  περί  τής 
παλίρροιας  τού  Εύρίπου  τύπον  αύτοΰ ·  φρονώ  δέ  τούτο  διότι  έλαβεν  ώς  βάσιν  τών  ύπολογισμών  αύτοΰ  τάς 
ανακριβείς  παρατηρήσεις  τού  Ιησουίτου  Βαβίνου  και 
έπ ’  αύτών  είργάσθη. 

Αιήλθομεν  πάσας  τάς  ημέρας  έν  αίς  ή  σελήνη  εύρίσκεται  κατά  τούς  τετραγωνισμούς  και  τάς  ημέρας  καθ' 
ας  ή  παλίρροια  έν  ακαταστασία  διετέλει  και  δέν  εϋρομεν  12,  13  και  14  πλημμυρίδας  και  άμπώτιδας  έντός 
24  ώρών-  περιεργίας  δέχάριν  σημειοϋμεν  κατωτέρω  παρατηρήσεις  τού  Βορείου  λιμένος Χαλκίδος  και 
τού  όρμου  Αιδηψού  καθ’  ημέρας  ή  σελήνη  διετέλει  έν  τοϊς  τετραγωνισμοϊς,  ήτοι  έν  τοϊς  τετάρτοις.  καί.  ή 
παλίρροια  έν  ακαταστασία  προς  πληροφορίαν  τού  σοφού  φυσιολόγου  κ.  ΕονεΙ  και  τών  ήμετέρων 
αναγνωστών. 

Άν  δέ  ό  σοφός  φυσιολόγος  κ.  ΕονεΙ  έλαβεν  ώς  βάσιν  τάς  τού  Νοτίου  λιμένος  Χαλκίδος  πλημμυρίδας  και 
άμπώτιδας,  αύται  συμβαίνουσι  καθ  ’  έκάστην  και  έπομένως  ό  τύπος  δέν  εφαρμόζεται 

Ό  1ος  πίναξ  δεικνύει  την  ώραν  τής  φοράς  τού  ρεύματος  π.  χ.  ζητοΰμεν  νά  εΰρωμεν 
ποιαν  ώραν  θά  γίνη  ή  φορά  τού  ρεύματος  προς  Βορράν  την  5  Ιουνίου  1883 
εύρίσκομεν  έν  τοΐς  άστρονομικοΐς  ημερολογίοις  τήν  σελήνήν  έκείνης  τής  ήμέρας  δύο 
ήμερων  -  τουτέστι  δύο  ήμέρας  μετά  τήν  νέαν  σελήνην  -,  παρατηροΰμεν  έν  τώ  1ω 
πίνακι  προ  μεσημβρίας  καί  βλέπομεν  δτι  ή  φορά  τού  ρεύματος  προς  Βορράν 
θά  γίνη  την  9  ώρ.  καί  3’  καί  ή  πρός  Νότον  τήν  3  ώρ.  και  9’ 

Ό  2ος  πίναξ  δεικνύει  τήν  βίαν  τού  ρεύματος,  τάς  ώρας  τής  πλημμυρίδος  και  τής 
άμπώτιδος,  τήν  αΰξησιν  και  μείωσιν  τής  θαλάσσης  τήν  πηγάζουσαν  έκ  μιας 
πλημμυρίδος  καί  άμπώτιδος  καί  τάς  ώρας  καθ’  ας  γίνεται  ή  πλημμυρις  και  ή  άμπωτις. 
"Οταν  νότιοι  άνεμοι  πνέωσιν  ή  πλημμυρις  γίνεται  μείζων  και  ή  άμπωτις  έλάσσων, 
τούναντίον  δέ  συμβαίνει  όταν  Βόρειοι  άνεμοι  έπικρατώσιν  ή  άΰξησις  καί  ή  μείωσις 
όμως  τής  θαλάσσης  δέν  μεταβάλλεται  ούτε  κατά  τήν  πρώτην  ούτε  κατά  τήν  δευτέραν 
περίπτωσιν. 

Έν  διαστήματι  24  ώρ.  και  24'  γίνονται  δύο  πλημμυρίδες  και  δύο  άμπώτιδες,  ή  φορά 
τού  ρεύματος  τετράκις  μεταβάλλεται  καί  τετράκις  γίνεται  μέση  παλίρροια,  καθ’  ήν 
στιγμήν  τά  ΰδατα  μένουσι  στάσιμα  ολίγα  λεπτά  τής  ώρας,  άλλοτε  δέ  τήν  αύτήν 
στιγμήν  μεταβάλλονται. 

Ή  σελήνη,  έλκουσα  τήν  γήν,  σύρει  πρός  αυτήν  τά  ΰδατα  καί  ό  ήλιος  σύρει  πρός 
έαυτόν  τά  ΰδατα·  τούτου  δ’  ένεκεν  που  μέν  τά  ΰδατα  έξογκούμενα  τάς  πλημμυρίσας 
άποτελοΰσι,  που  δέ  ταπεινούμενα  τάς  άμπώτιδας  σχηματίζουσιν·  όθεν  αί 
πλημμυρίδες  καί  αί  άμπώτιδες  εΐνε  άμεσον  άποτέλεσμα  τής  έλξεως  των  δύο 
ούρανίων  σωμάτων  .* 


*Οί  άρχαΐοί  παρετήρησαν  μέν  τάς  τακτίκάς  τής  παλίρροιας  περιόδους 
και  έγνώριζον  ότι  συμπεριοδεύουσιν  αύται  μετά  των  φάσεων  του  φωστήρος 
τής  νυκτός,  άλλα  πρώτος  ό  Κέπλερος  ένόησεν  ότι  ή  παράγουσα 
αύτάς  αιτία  είνε  ή  υπό  τής  σελήνης  ελξις  των  θαλασσίων  ύδάτων,  ό  δέ 
Νεύτων  ήρμήνευσε  ταύτην  του  Κεπλέρου  τήν  δόξαν  και  άπέδειξεν  αύτήν 
σύμφωνον  πρός  τούς  γενικούς  τής  βαρύτητος  νόμους.  Ίδε  Πολικόν 
Αστέρα  φυλλ  .  7.  Σελ  186,  σημ,  ι 


Ό  ήλιος  ενεργεί  επί  των  ύδάτων  άπαραλλάκτως  ώς  και  ή  σελήνη  μετά  μόνης  τής 
διαφοράς  ότι  ή  δύναμις  τής  σεληνιακής  ένεργείας  εινε  διπλάσιά  τής  ήλιακής·  διότι, 
ώς  προείπομεν,  κατά  τάς  ισημερίας  ή.  αΰξησις  και  ή  μείωσις  εινε  3  ποδ.  και  3  δακ. 
καί  κατά  τάς  ήμέρας  καθ’  ας  ό  ήλιος  εύρίσκεται  κατά  τούς  τροπικούς 
2  ποδ.  και  2  δακ. 

Γενομένης  τής  πλημμυρίδος  ή  βία  τού  ρεύματος  εύρίσκεται  κατά  τον  άνώτατον 
βαθμόν,  μικρόν  δε  κατά  μικρόν  άρχίζει  νά  έλαττοΰται,  διότι  έλαττουμένης  τής 
πλημμυρίδος  κατά  φυσικόν  λόγον  έλαττοΰται  καί.  ή  βία  τού  ρεύματος  έπί  τρεις  ώρας 
και  τότε  γίνεται  ή  μέση  παλίρροια,  ή  φορά  μεταβάλλεται  καί  ή  θάλασσα  έξακολουθεΐ 
νά  όπισθοχωρή  έπί  τρεις  ώρας  καί  γίνεται  ή  άμπωτις  καί  πάλιν  ή  βία  τού  ρεύματος 
έχει  τόν  μέγιστον  όρον  τών  άλλων  ώρών,  μικρόν  δέ  κατά  μικρόν  τά  ύδατα 
πλημμυροΰσι  καί  μετά  τρεις  ώρας  γίνεται  ή  μέση  παλίρροια  καί  οΰτω  καθεξής*. 

Και  ή  μέν  πλημμυρίς  γίνεται  όταν  τό  ρεύμα  φέρηται  προς  Νότον,  ή  δέ  άμπωτις  όταν 
φέρηται  προς  Βορράν. 

Ένω  δέ  έν  τώ  βορείω  λιμένι  τού  Εύρίπου  συμβαίνουσι  τά  φαινόμενα  ταΰτα,  έν  τώ 
νοτίω,  όστις  σχηματίζει  λεκάνην  συνεχομένην  μεθ’  έτέρας  λεκάνης  τού  λιμένος  τής 
Αύλίδος,  ή  θάλασσα  διηνεκώς  αύξάνει  καί  μειοΰται  κατά  δύο  δακτύλους,  έκτος  τής 
αύξήσεως  καί  τής  μειώσεως  αιτινες  εινε  άνώμαλοι  καί  έλάσσονες 
τών  τού  βορείου  λιμένος·**-  οκτώ  δέ,  δέκα  καί  δώδεκα  πλημμυρίδες 


*Έν  τώ  πορθμώ  τών  Στηλών  του,  Ήρακλέους,  κατά  τόν  Άραγώ, 
δύο  παμμεγέθη  ρεύματα,  τό  μέν  του  Ωκεανού  κατά  την  επιφάνειαν, 
τό  δέ  τής  Μεσογείου  ύποβρυχίως,  άντικείμενον  εις  τό  υποβρύχιον 
του  Ωκεανού  ρεύμα ·  τούτ’  αυτό  συμβαίνει  και  έν  τή  Μαύρη  Θαλάσση, 
ήτις  δεχόμενη  πολλούς  και  μεγάλους  ποταμούς  εισβάλλει  διά  τού 
Βοσπόρου  εις  τό  Αίγαΐον  Πέλαγος,  εισερχομένου  τού  ρεύματος  ευθέως 
εντός  τού  Μαλιακού  κόλπου,  άρχομένου  άπό  τής  άκτής  τού  Πηλίου,  κει- 
μένης  καταντικρύ  τού  Αρτεμισίου. 

**  Φρονώ  ότι  ή  άένναος  αϋξησις  καί  ή  μείωσις  τής  θαλάσσης  τού  Νοτίου 
λιμένος  Χαλκίδος  πεοέρχεται  έκ  τής  εισβολής  τού  ρεύματος  όταν 
τούτο  άνέρχηται  έκ  τού  Αιγαίου  πελ άγους  καί  πλημμυρή  τάς  συνεχομένας 
δύο  λεκάνας,  άποκαθισταμένης  τής  έξόδου  αυτού  δυσκόλου.  διότι 
άπαξ  πληρωθεισών  τών  δύο  είρημένων  λεκανών  <5έν  δύναται  διά  μιας  νά 
έξέλθη  ρεύμα  έκ  τού  στενού  τού  Εύρίπου  όταν  προς  βορράν  φέρηται, 
ούτε  δέ  έκ  τών  δύο  στενών  στομίων  τού  λιμένος  τής  Αύλίδος  όταν  προς 
Νότον  φέρηται-  καί  εντεύθεν  ή  άένναος  καί  ή  ανώμαλος  αΰξησις  καί  μείωσις 
τής  θαλάσσης. 

καί  άμπώτιδες  γίνονται  καθ’  έκάστην  μή  έξαιρουμένων  τών  ήμερών  τών  συζυγιών 
μηδ’  έκείνων  καθ’  άς  ή  σελήνη  διατελεΐ  έν  τοΐς  τετραγωνισμοΐς,  ήτοι  νουμηνιών, 
πανσελήνων  καί  τετάρτων·  έξω  δ’  όμως  τού  στενού  τής  Αύλίδος  -  τού  κοινώς 
«Βοΰρτσι»  λεγομένου  -,  τουτέστι  κατά  τάς  θαλάσσας  τής  Ερέτριας  καί  τού 
Ώρωποΰ,  ή  παλίρροια  ένεργεΐ  άπαραλλάκτως  όπως  καί  έν  τώ  όρμω  Θερμά  Αιδηψού- 
άλλά  περί  τούτου  θά  ειπωμεν  παρακατιόντες.* 


*Άν  ό  ήμέτερος  πλανήτης  ήτο  κεκαλυμμένος  δι '  ύδάτων  καί  δέν 
ύπήρχον  ξηραί,  σύρτιδες  καί  ύφαλοι,  οόδ  ’  έπνεαν  ορμητικοί  καί  βίαιοι 
άνεμοι,  ή  φορά  τών  ρευμάτων  καί  έν  γένει  ή  παλίρροια  θά  έλειτούργει 


κανονικώτατα.  Τί  δέ  προκαλοΰσιν  αί  ξηραί;  τάς  διακλαδώσεις  των 
ρευμάτων  και  τον  σχηματισμόν  των  άναρροιών  (των  κοινώς  άνηφορίων 
καλούμενων)·  τά  ρεύματα  βιαίως  φερόμενα,  άμα  συναντηθώσι  μετά 
ξηράς  διαιραΰνται  και  εκατέρωθεν  τής  ξηράς  φέρονται,  εις  δέ  τήν  παραλίαν 
έπανέρχονται  κατ  ’  άντίθετ ον  φοράν,  διότι  τά  συναντηθέντα  μετά  ξηράς  και 
διαιρεθέντα  φέρονται  μεν  έκατέρωθεν  τής  ξηράς  και  έξακολουθοΰσι  τάς 
διαφόρους  διακλαδώσεις  των  παραλίων,  συγχύζονται  δ  ’  όμως  προεκτεινόμενα, 
διότι  ή  ξηρά  ώς  στήθος  εις  τό  ρεύμα  παρίσταται  και  επομένως  τά  έκεϊθεν 
τής  ξηράς  ϋδατα  έξογκούμενα  περιστρέφονται  καί  άντιθέτως  φερόμενα  τάς 
άναρροίας  (  ανηφόρια  )  σχηματίζουσιν,  αϊτινες  προεκτεινόμενοι  ένοΰνται 
μετά  τού  φερομένου  ρεύματος  Και  ούτως  έξακολουθεϊ  άένναός  τις  λειτουργία. 

Οί  δέ  άνεμοι  μεταβάλλουσι  τήν  φοράν  των  ρευμάτων. 

Μετά  τό  τέλος  ένός  σεληνιακού  μήνός,  ήτοι  29  ήμερων  και  12  ώρών  περίπου,  ή 
παλίρροια  επανέρχεται  κατά  τάς  αύτάς  ώρας. 

Προσέτι  δέ  καί  άνά  πάσαν  δεκαπενθημερίαν  περίπου  συμβαίνει  τό  αύτό·  δηλαδή  έάν 
τυχόν  σήμερον  κατά  τήν  5  ώρ.  ΙΟ'  π.  μ.  έχωμεν  πλημμυρίδα,  τήν  δέ  8  ώρ.  15'  π.  μ. 
φοράν  ρεύματος  πρός  Βορράν,  μετά  δεκαπέντε  ήμέρας  καί  περί  τήν  αύτήν  ώραν 
θέλομεν  έχη  έκ  νέου  πλημμυρίδα  καί  φοράν  ρεύματος  πρός  Βορράν·  σημειωτέον 
δ’  ότι  δεν  πρέπει  νά  συμπίπτωσιν  αί  ήμέραι  έκεΐναι  μετ’  έκείνων  καθ’  ας  ή  παλίρροια 
διατελεΐ  έν  άκαταστασία.  ή  πλημμυρίς  όμως  καί  ή  άμπωτις  ώς  καί  ή  φορά  τού 
ρεύματος  δεν  συμβαίνουσι  τάς  αύτάς  καθ’  έκάστην  ώρας  άλλά  κατά  τι  βραδύτερον 
συμφώνως  πρός  τον  έπόμενον  νόμον. 

Ή  βραδύτης  τής  παλίρροιας  άκολουθεΐ  οίον  νόμον  και  ή  Σελήνη  ώς  πρός  τόν  Ήλιον, 
οσάκις  δεν  παρενοχλήται  έκ  τυχαίων  άλλων  αίτιων.  Ή  Σελήνη  διατρέχει  καθ’ 
έκάστην  έκ  δυσμών  πρός  άνατολάς,  τόξον  12°  1 1',  27"  περί  τόν  Ήλιον,  ήτοι  χρονικόν 
διάστημα  48 '  46”,  ώστε  έάν  κατά  μίαν  καί  τήν  αύτήν  ήμέραν  άμφότερα  τά  σώματα 
διέλθωσι  ταύτοχρόνως  διά  τίνος  μεσημβρινού,  δτε  τήν  άκόλουθον  ήμέραν  θά  διέλθη 
ό  Ήλιος  έκ  δευτέρου  διά  τού  αύτοΰ  μεσημβρινού,  θά  δεήση  νά  παρέλθωσι  48'  46". 
μετά  τήν  διάβασιν  τού  Ήλιου  ϊνα  διέλθη  καί  η  Σελήνη  έκ  δευτέρου  διά  τού  αύτοΰ 
μεσημβρινού  έάν  άκολουθή  τήν  κίνησιν  τού  Ήλιου  κατά  τό  αύτό  διάστημα·  άλλ’  ή 
αύτή  αιτία,  ήτις  προύξένησε  τήν  βραδύτητα  τής  Σελήνης  σχετικώς  πρός  τήν  κίνησιν. 
τού  Ήλιου  κατά  48'  46"  έν  διαστήματι  24  ώρών,  θά  έπενέγκη  καί  δευτέραν 
βραδύτητα  1'  39"  διά  τό  χρονικόν  διάστημα  των  48'  46"  καί  τρίτην  έκ  3"  διά  τό 
διάστημα  τού  1'  39"  εξ  ου  έπεται.  ότι  ό  μέσος  όρος  καθ’  δν  ή  Σελήνη  θά  βραδύνη  ινα 
έκ  δευτέρου  διέλθη  διά  τού  μεσημβρινού  εΐνε  50'  28"·  άλλά  παρετηρήθη  δτι  τοσοΰτον 
χρόνον  κατά  μέσον  δρον  βραδύνει  καί  παλίρροιά  τις  καθ’  έκάστην  ήμέραν  ινα 
έπαναληφθή. 

Άλλ’  δμως  έν  τω  Εύρίπφ  παρετηρήθη  δτι  κατά  τόν  ήμισυν  περίπου  μέσον  δρον  τού 
είρημένου  χρόνου  βραδύνει  παλίρροιά  τις  νά  έπαναληφθή’  τούναντίον  δ’  έν  τω  όρμω 
Θερμά  Αιδηψού,  ένθα  ωσαύτως  έγένοντο  παρατηρήσεις,  ή  παλίρροια  άκολουθεΐ 
κατά  τήν  βραδύτητα  τόν  άνωτέρω  έκτεθέντα  νόμον  τής  Σελήνης  ώς  πρός  τόν  Ήλιον, 
τουτέστιν  ένεργεΐ  δπως  καί  έν  τω  Ώκεανώ. 

Παρετηρήθη  δ’  έτι  δτι  τήν  τρίτην  ήμέραν  μετά  τό  πρώτον  καί  τελευταΐον  τέταρτον 
τής  Σελήνης  άναστρέφονται  αί  ώραι  τής  πλημμυρίδος,  τής  άμπώτιδος  καί  τής  φοράς 
τού  ρεύματος  και  ούτως  ή  μέν  φορά  τού  ρεύματος  πρός  Βορράν  τήν  1 1  καί  26 
σεληνιακήν  ήμέραν,  καθ’  ήν  ή  παλίρροια  τακτοποιείται,  γίνεται  τήν  6  ώρ.  30'  π.μ.,  ή 
δέ  πρός  Νότον  τήν  ο  ώρ.  4δ’  μ.μ.,  ή  πλημμυρίς  τήν  3  ώρ.  34’  π.  μ.,  ή  άμπωτις  τήν  9 
ώρ.  40  καί  ούτω  καθεξής·  τουτέστι  κατά  τάς  άνωτέρω  άναφερομένας  ήμέρας 
έπέρχεται  άναστροφή  των  ώρών  τής  παλίρροιας  έν  γένει·  έν  Αίδηψω  δμως  (έν  τω 
δρμω  Θερμά)  ούδαμώς  γίνεται  άναστροφή  τών  ώρών  τής  παλίρροιας. 


Τό  ρεύμα  του  Εύρίπου,  λέγει  ό  Ιησουίτης  Βαβΐνος,  εινε  τακτικόν  μέν  κατά  τάς 
συζυγίας  τής  Σελήνης,  άτακτον  δε  κατά  τούς  τετραγωνισμούς  αύτής·  είς  τούτο  ούδείς 
άντιλέγει.  Ό  δε  σοφός  κ.  Εοτεί  άσχοληθείς  επί  των  παρατηρήσεων  τού  είρημένου 
Βαβίνου,  άνεΰρεν,  ώς  ένόμισε,  τάς  αιτίας  τής  γινόμενης  άταξίας  τής  παλίρροιας, 
ούδαμώς  δ’  έλυσε  τό  πρόβλημα  τού  Εύρίπου·  δθεν  άτόπως  διεκήρυξεν  ότι  έλυσεν 
αύτό  και  έτι  άτοπώτερον  ό  κ.  Ερρίκος  ϋε  ΡαινίΠε  ήλεγξε  τούς  άρχαίους  καί 
νεωτέρους  Έλληνας  καί  Λατίνους  καί  έξέφρασε  τήν  λύπην  αύτοΰ  δτι  ό  Αριστοτέλης 
δέν  ύπήρξε  σύγχρονος  τού  κ.  Εοτεί  (ϊνα  συνεργασθή  μετ’  αύτοΰ  ή  ινα  διδάξη  τόν 
Σταγειρίτην  ;). 

Τό  πρόβλημα  όμως  τού  Εύρίπου  εινε  άγνωστον,  ώς  φαίνεται ,  είς  τόν  σοφόν 
φυσιολόγον  κ.  Εοτεί,  τούτο  δέ,  δπερ  έτάραξε  τόν  νοΰν  τού  σοφού  Άριστοτέλους  και 
των  συγχρόνων  καί  των  μετ’  αύτόν  φυσιοδιφών  και  γεωγράφων,  εινε  ή  έξήγησις  τού 
ιδιορρύθμου  τής  παλίρροιας  τού  Εύρίπου,  τουτέστιν  ή  έξήγησις  τής  έπερχομένης 
άναστροφής  των  ώρών  τής  παλίρροιας  κατά  τήν  11  και  26  σεληνιακήν  ήμέραν  καί  ή 
τής  κατά  τό  ήμισυ  τού  μέσου  όρου  τού  χρόνου  γινομένης  βραδύτητος  αύτης. 

Τούτο  εινε  τό  πρόβλημα  τής  παλίρροιας  τού  Εύρίπου,  δπερ  δύναται  νά  λυθή  μόνον 
όταν  πορισθώμεν  τά  έξαγόμενα  συγχρόνων  παρατηρήσεων  τής  ’  Αργυροννήσου,  τού 
Ώρεοΰ,  των  Λιχάδων,  τής  Αταλάντης,  τού  στομίου  Αύλίδος,  τής  ’Ερετρίας  καί  τού 
Ώρωποΰ,  τοιαύτας  δμως  παρατηρήσεις  μόνον  διά  της  συνδρομής  τής  Κυβερνήσεως 
δυνάμεθα  νά  ένεργήσωμεν. 

’Εξ  δλων  τούτων  παρατηρεΐται  δτι  ή  παλίρροια,  τού  Εύρίπου  παρουσιάζει  έκτακτον 
φαινόμενον,  κανονικόν  μέν  κατά  τό  μάλλον  και  ήττον,  άλλ’  ιδιόρρυθμον  καί  δή 
άξιοπερίεργον  και  χρήζον  βαθείας  μελέτης. 

Ό  3ος  πίναξ  έμπεριέχει  ήμερησίας  .  παρατηρήσεις  τής  αύξήσεως  και  τής  μειώσεως 
τής  θαλάσσης  τού  Βορείου  και  Νοτίου  λιμένος  Χαλκίδος,  τής  πυκνώσεως  καί  τής 
άραιώσεως  τής  άτμοσφαίρας  καί  τής  θερμοκρασίας  κατά  τάς  ένδείξεις  τού 
βαρομέτρου  καί  θερμομέτρου  άπό  τής  7  Μαρτίου  μέχρι  τής  35  Απριλίου  1872. 

Ό  4ος  πίναξ,  δστις  άποτελεΐ  συνέχειαν  τού  3ου,  έμπεριέχει  μετεωρολογικάς 
παρατηρήσεις  των  αύτών  ήμερων. 

Ό  5ος  πίναξ  εμπεριέχει  μετεωρολογικάς  παρατηρήσεις  τής  27  Μαρτίου  1872  καθ’  ήν 
ύπήρχε  νέα  Σελήνη. 

Ό  6ος  πίναξ  εμπεριέχει  μετεωρολογικάς.  παρατηρήσεις  τής  4  Απριλίου  1872,  μιάς 
ή  μέρας  μετά  τό  πρώτον  τέταρτον  τής  σελήνης. 

Ό  7ος  πίναξ  εμπεριέχει  μετεωρολογικάς  παρατηρήσεις  τής  1 1  Απριλίου  1872  καθ’  ήν 
ύπήρχε  πανσέληνος. 

Ό  8ος  πίναξ  εμπεριέχει  μετεωρολογικάς  παρατηρήσεις  τής  19  Απριλίου  1872,  μιάς 
ή  μέρας  μετά  τό  τελευταΐον  τέταρτον  τής  Σελήνης 

Ό  9ος  πίναξ  εμπεριέχει  μετεωρολογικάς  παρατηρήσεις  τής  25  Απριλίου  1872  καθ’  ήν 
ύπήρχε  νέα  Σελήνη  . 

Ό  10ος  πίναξ.  εμπεριέχει  παρατηρήσεις  τής  αύξήσεως  καί  τής  μειώσεως  τής 
θαλάσσης  τού  βορείου  λιμένος  Χαλκίδος  καί  τού  όρμου  Αιδηψού,  προς  δέ  καί  τής 
πυκνώσεως  καί  άραιώσεως  τής  ατμοσφαίρας  καί  τής  θερμοκρασίας  κατά  τάς 
ενδείξεις  τού  βαρομέτρου  καί  θερμομέτρου  άπό  τής  7  Απριλίου  μέχρι  τής  9 
Σεπτεμβρίου  1871. 

Αί  δέ  ήμέραι  καθ’  ας  δέν  ύπάρχει  σεσημειωμένη  η  αύξησις  καί  ή  μείωσις  τής 
θαλάσσης  εινε  ήμέραι  πλοΰ  καθ’  ας  δέν  ήσαν  δυναταί  αί  παρατηρήσεις.* 

*  Ό  διαπρεπής  υποναύαρχος  και  υδρογράφος  τής  Μεγάλης  Βρεττανίας 
κ.  Αρθούρος  Μάνσελ,  είς  δν  εόγνωμόνως  προσεφωνήθη  και  τό  παρόν 
σύγγραμμα,  πάνυ  εύγενώς  μοι  παρέσχε  νά  μεταγράψω  τάς  παρατηρήσεις 
πινάκων  αύτοΰ  άπό  του  Ιουνίου  του  1867  μέχρι  τοΰ  Μάΐου  του  1868. 


Οί  περί  ων  ό  λόγος  πίνακες  εινε  άξιοι  μελέτης  παρά  των  έπιστημόνων  άνδρών. 

Έν  τω  3°  πίνακι  βλέπει  ό  αναγνώστης  σειράν  κανονικωτάτην  τής  αύξήσεως  καί  τής 
μειώσεως  τής  θαλάσσης  του  Βορείου  λιμένος  Χαλκίδος  ,  ένώ  αί  του  Νοτίου  λιμένος 
εινε  λίαν  άνώμαλοι. 

Έν  τω  5°  πίνακι,  ένω  ήτο  νέα  Σελήνη,  ή  φορά  του  ρεύματος 
πρός  Βορράν  έγένετο  τήν  9  ώρ.  ΙΟ'  π.  μ.  καί  ούχί  τήν  8  ώρ.,  15',  τούτο  δέ  προήλθεν 
ένεκα  τής  ταραχής  τής  άτμοσφαιρικής  καταστάσεως  διότι  τήν  6  ώρ.  π.  μ.  έγένετο 
σεισμός,  ό  ουρανός  ήτο  κεκαλυμμένος  ύπό  νεφών,  άπό  τής  9  ώρ.  π.  μ.  μέχρι  τής 
μεσημβρίας  ύπήρχεν  ύετός  καί  άνεμος  σφοδρός  άντενεργήσας  τίς  την  μεταβολήν  τού 
ρεύματος·  ούχήττον  όμως  βελτιωθείσης  τής  άτμοσφαιρικής  καταστάσεως  ή  φορά 
τού  ρεύματος  κατά  τάς  λοιπάς  ώρας  ένήργησε  κατά  προσέγγισιν  είς  τάς  έν  τω  πίνακι 
σεσημειωμένας  ώρας. 

Έν  τω  6°  πίνακι  ή  φορά  τού  ρεύματος  έγένετο  πρός  Νότον 

Δι’  όλης  τής  ήμέρας·  εινε  δ’  ή  ήμέρα  τής  άκαταστασίας  τής  παλίρροιας. 

Έν  τω  7°  πίνακι  έν  ήμέρα  καθ’  ήν  ύπήρχε  πανσέληνος  ή  φορά  τού  ρεύματος  πρός 
Βορράν  άντί  νά  γίνη  τήν  8  ώρ.  15  π. μ.  έγένετο  τήν  8  ώρ.  42',  διότι  ό  άνεμος  έπνεεν 
άπό  Βορρά  άντενεργήσας  είς  τήν  μεταβολήν  τού  ρεύματος·  μετά  μεσημβρίαν  δ’ 
όμως,  γαλήνης  γενομένης,  ή  φορά  τού  ρεύματος  έγένετο  συμφώνως  πρός  τάς  έν  τω 
πίνακι  σεσημειωμένας  ώρας. 

Έν  τω  8°  πίνακι ,  όστις  εμπεριέχει  παρατηρήσεις  μιας  ήμέρας  μετά 
τό  τελευταΐον  τέταρτον  τής  Σελήνης,  καταφαίνεται  ή  άκαταστασία  τής  παλίρροιας. 
Έν  τω  9°  πίνακι,  ή  παλίρροια  έν  γένει  ένηργήθη  κατά  προσέγγισιν  είς  τάς  ώρας  τού 
πίνακος,  διότι  ευδία  κατ’  έκείνην  τήν  ήμέραν  ύπήρχεν. 

Οί  Βόρειοι,  άνεμοι  παρατείνουσι  τήν  φοράν  τού  ρεύματος  πρός  Νότον  πλέον  των  εξ 
ώρών,  οί  δέ  Νότιοι  τήν  πρός  Βορράν,  ήτοι  οί  καταιγίζοντες  Βόρειοι  άνεμοι 
παρατείνουσι  τήν  πρός  Νότον  φοράν  τού  ρεύματος  επί  μίαν  περίπου  ώραν·  οί 
σφοδροί  τρία  τέταρτα  τής  ώρας  καί  οί  μέτριοι  ήμίσειαν  ώραν  οί  δέ  καταιγίζοντες 
Νότιοι  άνεμοι ,  οί  σφοδροί  καί  οί  μέτριοι,  παρατείνουσι  τήν  πρός  Βορράν  φοράν  τού 
ρεύματος  κατά  τά  αύτά  χρονικά  διαστήματα.  ’Αλλά  τά  εξαγόμενα  ταΰτά 
τροποποιούνται  έκ  τής  βαρομετρικής  πιέσεως  ούτως  ώστε  ή  βαρομετρική  μεταβολή 
επηρεάζει  τήν  φοράν  τού  ρεύματος  κατά  τον  αύτόν  τρόπον  ως  καί  ή  δύναμις  τού 
άνέμου·  π.χ  όταν  πνέει  Βορράς  μέτριος,  τό  δέ  βαρόμετρο  δεικνύη  29δ.,  80εκ.,  άντί  ή 
πρός  Νότον  παράτασις  τής  φοράς  τού  ρεύματος  νά  βραδύνη  επί  ήμίσειαν  ώραν,  ως 
τούτο  ήθελε  συμβή  εάν  ή  βαρομετρική  πίεσις  ήτο  30  δ.,  10  έκ.,  άκολουθεΐ  τήν  έν  τω 
1ω  πίνακι  φαινομένην  τάξιν  έξουδετεροΰσα  τοιουτοτρόπως  τήν  ένέργειαν  τού 
άνέμου,  τουτέστι  κατερχομένης  της  βαρομετρικής  στήλης  καί  τού  άνέμου  άπό  Βορρά 
πνέοντος  ή  πρός  Νότον  φορά  τού  ρεύματος  ένεργεΐ  συμφώνως  πρός  τον  1°  πίνακα· 
έάν  δέ  σύν  τή  καταπτώσει  τού  βαρομέτρου  πνέη  νότιος  άνεμος  ή  πρός  Νότον  φορά 
τού  ρεύματος  θά  βραδύνη  άναλόγως  τής  δυνάμεως  τού  πνέοντος  άνέμου,  τούναντίον 
δέ  συμβαίνει  κατά  τήν  πρός  Βορράν  φοράν  τού  ρεύματος:  όθεν  άνάγκη  νά 
λαμβάνωνται  ύπ’  όψιν  αί  βαρομετρικαί  μεταβολαί.  Ενίοτε  δ’  όμως  συμβαίνουσι  καί 
παρεκτροπαί  τινες  αντικείμεναι  είς  τούτον  τον  κανόνα·  άλλ’  ούδείς  κανών  άνευ 
εξαιρέσεων,  ούδ’  όλίγαι  τινές  καί  μικραί  εξαιρέσεις  παραβλάπτουσι  παντός  κανόνος 
τήν  σπουδαιότητα. 

Όταν  δέ  πνέωσιν  Ανατολικοί  άνεμοι,  επέρχεται  άταξία  είς  τήν  παλίρροιαν  έν  γένει, 
διότι  οί  Ανατολικοί  άνεμοι  είσβάλλουσιν  άπό  Βορρά  καί  Νότου  τού  Εύρίπου  καί  τά 
ΰδατα  πλημμυροΰσιν  έκατέρωθεν  τά  στενά  τής  Αταλάντης  καί  Ερέτριας·  εντεύθεν  δέ 


γεννάται  μέση  παλίρροια  καί  άλλαγή  τής  φοράς  του  ρεύματος  προς  Βορραν  μίαν 
ώραν  προ  τής  ώρας  τής  συνήθους  αλλαγής·  μετά  ήμίσειαν  δ’  ώραν  καί  πάλιν  τό 
ρεύμα  φέρεται  πρός  Νότον,  ειτα  δέ  καί  πάλιν  μετά  ήμίσειαν  ώραν  φέρεται  προς 
Βερράν,  τουτέστιν  έν  διαστήματι  μιάς  ώρας  ή  φορά  τού  ρεύματος  τρις 
μεταβάλλεται . 

Όταν  δέ  πνέη  Ζέφυρος,  ή  θάλασσα  ώς  έκ  τής  ταχύτητος  τού  άνέμου  έκ  μέν  τών 
Λιχάδων  νήσων  ώθεΐται  πρός  τήν  Άργυρόννησον,  έκ  δέ  τής  Αύλίδος  πρός  τήν  νήσον 
Καβαλιανήν,  τούτου  δ’  ένεκεν  ή  βία  τού  ρεύματος  γίνεται  έλάσσων  τής  τών 
όμοχρόνων  ήμερών  καί  έπομένως  συμβαίνει  άλλαγή  τής  φοράς  τού  ρεύματος  όπως 
άνωτέρω. 

Μετά  θυελλώδη  δ’  άνεμον,  Ευρον  ή  Λίβα,  ή  φορά  τού  ρεύματος  πρός  Νότον  γίνεται 
μείζων  τής  τών  όμοχρόνων  ημερών. 

Έξ  όλων  τούτων  έναργώς  άποδείκνυται  ότι  ή  κατά  τούς  τετραγωνισμούς  τής  Σελήνης 
συμβαίνουσα  άταξία  τής  παλίρροιας  προέρχεται  έκ  τής  μικράς  αύξήσεως  καί 
μειώσεως  τής  Θαλάσσης  έκ  τών  προλεχθεισών  έπενεργειών  καί  έκ  τής  προδιαθέσεως 
τών  ύδάτων  προς  τήν  έπερχομένην  άναστροφήν  τών  ώρών  τής  παλίρροιας  έν  γενει 
κατά  τήν  1 1  καί  26  σεληνιακήν  ήμέραν,  διότι  καθ’  ας  ώρας  συμβαίνουσιν  αί  άνωτέρω 
σημειωθεΐσαι  μεταβολαί,  ή  αύξησις  καί  ή  μείωσις  τής  θαλάσσης  εινε  6  δακτύλων. 
Ανεξαρτήτως  τών  είρημένων  περιπτώσεων  όταν  εύδία  έπικρατή  ή  παλίρροια  ένεργεΐ 
έν  γένει  κατά  προσέγγισιν  πρός  τάς  έν  τοΐς  πίναξι  σημειωμένας  ώρας. 

Τά  έξαγόμενα  ταΰτα  στηρίζονται  έπί  πολυχρονίων  έπιτοπίων 
παρατηρήσεων. 

Ό  1 1ος  πίναξ.  εμπεριέχει  τάς  ονομασίας  τών  άνέμων. 

Ό  12ος  πίναξ  δεικνύει  τήν  ταχύτητα  τού  άνέμου  διηρημένην 
είς  άριθμητικάς  τάξεις.* 

*Έπειδή  δέ  παρ  ’  ήμΐν  τοιοΰτος  πίναξ  δεν  υπάρχει  μετεγράψαμεν  τον  περί  ού  ό  λόγος  έκ  του  Γαλλικού. 

Τελευταΐον  δ’  ύπάρχει  έν  ύδρογραφικόν  σχεδιογράφημα  του  πορθμού  τού  Εύρίπου. 
Τον  είρημένον  ύδρογραφικόν  χάρτην  προσέθηκα  όπως  λάβωσι  γνώσιν  οί  μή 
γνωρίζοντες  τον  πορθμόν  τού  Εύρίπου  καί  ΐνα  παράσχω  οδηγίας  τινάς  περί  τής 
διαβάσεως  τών  άτμοκινήτων  καί  τών  ιστιοφόρων  πλοίων. 

Ήμίσειαν  ώραν  κατά  τάς  ήμέρας  τής  νουμηνίας  καί  πανσελήνου  καί  μίαν  ώραν 
κατά  τάς  λοιπάς  ήμέρας  πρίν  γίνη  ή  μέση  παλίρροια,  ή  βία  τού  ρεύματος  έλαττοΰται. 
είς  δύο  μίλια·  κατά  τήν  ώραν  εκείνην  έπαίρεται  τό  Σήμα  έπί  τού  στηλιδίου  άφ’  ού 
μέρους  τό  ρεύμα  φέρεται  καί  διέρχονται  τον  πορθμόν  τά  πλοία  έκεΐνα  άτινα 
εύρίσκονται  κατά  τό  μέρος  τού  λιμένος  ένθα  τό  Σήμα  εύρίσκεται·  πρέπει  όμως  νά 
σπεύσωσι.,  διότι  μετά  τήν  μέσην  παλίρροιαν  επέρχεται  ή  έναντία  τής  στηθείσης  φορά 
τού  ρεύματος,  δτε  ό  έπιστάτης  τής  Γεφύρας  ύποστέλλει  τό  Σήμα  καί  τό  έπαίρει  έπί 
τού  στηλιδίου  τού  έτέρου  μέρους  ινα  διέλθωσι  καί  τά  τού  άλλου  λιμένος  πλοία. 

Τήν  ήμέραν  τού  πρώτου  καί.  τελευταίου  τετάρτου  τής  Σελήνης  ή  φορά  τού  ρεύματος 
διατελεΐ  έν  άκαταστασία,  ή  δέ  βία  αύτοΰ  δεν  ύπερβαίνει  τά  δύο  μίλια  όταν  δ’  όμως 
καταιγίζοντες  άνεμοι  πνέωσιν,  ύπερβαίνει  τά  δύο  καί  ήμισυ  μίλια·  δθεν  έν  ευδία 
ή  μέρα,  καθ’  ήν  άνεμος  ολίγος  πνέει,  τά  άτμοκίνητα  δύνανται  νά  διέρχωνται  τον 
πορθμόν  καθ’  δλας  τάς  διευθύνσεις  δι’  όλης  τής  ήμέρας·  τών  ιστιοφόρων  όμως 
πλοίων  ή  διάβασις  εινε  δύσκολος·  πας  κυβερνήτης  πλοίου  πρέπει  νά  προσέχη,  άμα  τό 
Σήμα  καταβιβασθή,  νά  κυβερνήση  τό  πλοΐόν  του  τοιουτοτρόπως  ώστε  ν’ 
άπομακρυνθή  τού  πορθμού  καί  ν’  άγκυροβολήση,  ινα  μή  παρασυρθή  τό  πλοΐόν  του 
ύπό  τής  άκαταστασίας  τής  φοράς  τών  ρευμάτων  καί  προξενηθώσι  ζημίαι  καί 
δυστυχήματα  άνεπανόρθωτα,  ώς  τούτο  δυστυχώς  ενίοτε  συμβαίνει. 


Καί  κατά  την  άνοδον  καί  κατά  την  κάθοδον  ανάγκη  να  πλησιάζωμεν  προς  τήν 
μεγάλην  ξηράν,  ήτοι  πρός  τό  κτίριον  «  Βοΰρτσι»  μάλλον  παρά  προς  τό  τής  Εύβοιας 
μέρος·  τοιουτοτρόπως  άσφαλέστερον  διερχόμεθα  τόν  πορθμόν,  διότι  ή  φορά  τού 
ρεύματος  διευθετεί  τότε  καλώς  τό  πλοΐον  καί  διέρχεται  κατά  μέσον, 
τού  πορθμού,  ένω,  άν  ζυγίσωμεν  μακρόθεν  τό  πλοΐον  κατά  το  μέσον  τού  πορθμού,  τό 
πλοΐον  θά  προσκρούση  έπί  των  πασσάλων  τού  πρός  τήν  Εύβοιαν  μέρους. 

Αί  όδηγίαι.  αύται  εινε  άρκοΰσαι  διά  τούς  κυβερνήτας  των  άτμοκινήτων  καί 
ιστιοφόρων  πλοίων  των  διερχομένων  τόν  πορθμόν  τού  Εύρίπου. 

Ή  έξέτασις  τού  φαινομένου  τού  Εύρίπου  ήρξατο  κατ'  έπιστημονικήν  έποψιν  ύπό  τού 
διαπρεπούς  ύποναυάρχου  καί  ύδρογράφου  τής  Μεγάλης  Βρεττανίας  κ.  ’  Α.  Μάνσελ 
κατά  τό  1866,  ύστερον  δέ  καί  ύπ’  έμοΰ  ύπό  τήν  έπίβλεψιν  έκείνου·  έπειδή  δ’  όμως 
αί  τελευταία!  μου  έργασίαι  πρό  δεκαετίας  διεκόπησαν,  ή  δέ  έξακολούθησις  άπαιτεΐ 
μέσα  άτινα  διά  μόνον  τής  συνδρομής  τής  Κυβερνήσεως  δύνανται  νά  χορηγηθώσιν, 
ϊνα  μή  προϊόντος  τού  χρόνου  αί  έπί  τόσον  χρόνον  έπίπονοι  παρατηρήσεις 
άπολεσθώσι,  δημοσιεύω  κατά  τό  παρόν  τό  μικρόν  τούτο  μέρος  όπως  χρησιμεύση 
ως  οδηγός  των  ήμετέρων  διαδόχων  των  έπιθυμούντων  να  ασχοληθώσιν  έκτενέστερον 
περί  τήν  παλίρροιαν  τού  Εύρίπου. 

Καί  ταΰτα  μέν  περί  τής  παλίρροιας  τού  Εύρίπου. 

Έν  Άθήναις  τήν  24  Ίανουαρίου  1882 

Να  α.  μιαουλης 


ΠΙΝΑΚΕΣ 


Αί  παρατηρήσεις  άναφέρονται  εις  τόν  μέσον  χρόνον  Χαλκίδος. 

Τά  αύξομειόμετρα  τής  θαλάσσης  (οΰτω  δ’  ώνομάσαμεν  τούς  πασσάλους  δι’  ων 
παρατηρεΐται  ή  αύξησις  καί  μείωσις  τής  θαλάσσης)  ειχομεν  τοποθετήσει  κατά  μέν  τόν 
Βόρειον  λιμένα  έν  άποστάσει  630  ποδών  άπό  τού  πορθμού  πρός  Βορράν  και  έτερον 
έν  άποστάσει  130  ποδών  πρός  ΜΑ. 

Κατά  δέ  τόν  Νότιον  λιμένα  έν  άποστάσει  300  ποδών  έκ  τού  πορθμού  πρός 
Λίβα. 


Π1Ν  ΑΞ  1ος 

Έμφαίνων  κατά  προσέγγισιν  την  φοράν  τού  ρεύματος  τού  πορθμού 
τού  Εύρίπου  -  τής  Χαλκίδας 


Πρό  Μ«σημ£ρίας 


Μιτά  Μ<ση μέριαν 


ριαματας 
πο*;  ϊί 


♦οοΛ 

Β. 


*Αχαταστασία  ιταλιρροία: 


ΠΙΝΑΞ  2ος 

Έμφαίνων  κατά  προσέγγνσνν  τήν  βίαν  του  ρεύματος  κατά  τήν  ώραν  τής  πλημμηρίδος 
την  αύξομείωσιν  τής  θαλάσσης,  τήν  πλημμυρίδα  καί  τήν  άμπωτιν  τού 
Πορθμού  τού  Εύρίπου  -  Χαλκίδος 


ΠΙΝΑΞ  3ος 

Έμπεριέχων  παρατηρήσεις  τής  αύξήσεως  καί  μειώσεως  τής  θαλάσσης  του  Βορείου 
καί  Νοτίου  λιμένος  Χαλκίδος,  τής  πυκνώσεως  και  αραιώσεως  τής  άτμόσφαιρας  και 
τής  θερμοκρασίας  κατά  τάς  ένδείξεις  του  βαρομέτρου  καί  θερμομέτρου 
άπό  τής  27  Μαρτίου  μέχρι  25  Απριλίου  1872. 


ιίτρβϋ  ί.τ&  37  Μορ-η'βν»  25  Άτ· 


τ?£  Βορχίου  κϊ<  Ν** 

ΠΙΝΑΞ  4ος 


Μετεωρολογικών  παρατηρήσεων  από  27  Μαρτίου  μέχρις  25  Απριλίου  εν  τώ  βορείω 
λιμένι  Χαλκίδος. 


ΠΙΝΑΞ 

ΐκΊίν  ττίρατηρήο^ν  άπδ  ϊη  Μαρτίου  υόχρις  ί5  Απριλίου  187α 
>νι  Χαλκίδος. 


τ^ν  ί  τ.  ,ι.  ανισμός. 

ί4^<  *Ι  ΐ  μ·  >4*$ι  Ί',ζ  1  μ. μ, 


·./«*;  *«**  ΓΧη»  τ*)#  *ι4»χ/. 

ά*«  1  μ. μ·  μίχΐ*.  $  μ- μ- 

-ίτ4;  Ίτ.μ.  μ^Μ«ν·*>«4- 

Χ.Μ·>Λ»ΤΛ«  4*>,  1  Τ,μ,  μ^φι  1μ.μ. 


ΐιΗί  ΐΐρ6  μ  μ.  ΜΟ  }& 
*ν»»υ·υ*ί·.  ί(ΐ9ΐ  ?.  ί)0'  μμ. 


;·τα;  ι!ς  λΐίτ,  *<>·#  Α·=Λ  ί—  Β  ρ·&< 
ί«*&4  11  «-μ.  μ4’χ|< 

ΠΙΝΑΞ  5ος 

Έμπεριέχων  μετεωρολογικάς  παρατηρήσεις  τής  7  Μαρτίου  1973  καθ’  ήν  ύπήρχε  νέα 
Σελήνη  εν  τω  Βορείφ.  λιμένι  Χαλκίδος 
■  1  11  "  Π ΙΝ  Α.Ε  £>·· 

•Π·η«ίρ.1χ«ν  |κτ(οιρολοχ·κ&£  πβρβτηρήοεκ  ^  2η  ΜβμτΙο»  ι«7^  καθ'  ^  ύπήρ/ί  νία  Σελήνή  ίν  τώ  |»ο- 
ρίΙ(4ΐ  λΐ}»ίνι  Χαλκίδοι:. 


2  ς.  ?  ν·Μ’·»  *  η  *  £  £ 

«(*<·.  «*4ςΛ.  44  Η  *  2  4  5  1 

-  ,—  ?  —  τ— ; — τ—  <  *  ί 

II*.  >«.  ·£!*.  λΐ*  Ό*.  ><«  *Λ?’  I  »** 


ΙΙβίαη^ρηοίΐς 


2ΐ).4}ΐ> 1  ^  I  χιρ  *  Μ^.  η  μ- 


1.99  I  )6υ|  Μίΐχμ<?ν. 


|  -γ  ί>1»'  ηίηΐ  (4φ«τ·{ 


*«'■*·  ΙΜ’  αιίης  ^ι··η«ν 


ΠΙΝΑΞ  6ος 

Έμπεριέχων  μετεωρολογικός  παρατηρήσεις  τής  4  Απριλίου  1872  μιας  ήμέρας  μετά  τό 
πρώτον  τέταρτον  τής  Σελήνης  έν  τω  βορείω  λιμένι  Χαλκίδος  . 

'έ/ίικρίίχων  (ΚΤίωρολογικάί  Πίροτηρήο.-ι;  τήί  |  ’ΛπμλΙβυ  ΐ8?3  («*<;  ή|ΐίροΐς  |ΐιτλ  τ6  πρίιον  τέταρτον 
•ημ  Σλήνης  ϊν  τιϊι  |1ο,  Ιι.>  Αΐ|ΐ!νι  Χαλκίδι*. . 


ΠΙΝΑΞ  7ος 

Έμπεριέχων  μετεωρολογικός  παρατηρήσεις  τής  11  Απριλίου  1872  καθ’  ήν  ύπήρχε 
Πανσέληνος  έν  τφ  βορείω  λιμένι  Χαλκίδος. 


ΠΙΝΑΞ  8ος 

Έμπεριέχων  μετεωρολογικός  παρατηρήσεις  τής  19  Απριλίου  1872  μιας  ήμέρας  μετά 
τό  τελευταΐον  τέταρτον  τής  Σελήνης  εν  τω  βορείω  λιμένι  Χαλκίδος. 


ΠΙΝΑΞ  9ος 

Έμπεριέχων  μετεωρολογικάς  παρατηρήσεις  τής  11  Απριλίου  1872  καθ’  ήν  ύπήρχε 
Νέα  Σελήνη  έν  τφ  βορείω  λιμένι  Χαλκίδος. 


ΠΙΝΑΞ  10ος 

Έμπεριέχων  παρατηρήσεις  τής  αύξήσεως  καί  μειώσεως  τής  Θαλάσσης  του  βορείου 
λιμένος  Χαλκίδος  καί  του  Όρμου  Θερμά  Αιδηψού  άπό  τής  7  Απριλίου  μέχρι  τής  9 
Σεπτεμβρίου  1871. 


ΠΙΝΑΞ  1 1ος 

Περιέχων  τά  ονόματα  των  16  άνεμων. 


ΠΙΝΑΕ  II** 

πε  ρ  ιέχων  τά  ονόματα  των  1 6  ανέμων. 


Λ  έ  £  ε  ι  £  Έ  λ  λ  /)  ν  ι 

κ  3  ί . 

Λ 1  ί  ε  ι  ο  κ ο ( ν α ( . 

Βορράς. 

Β.  | 

Τραυουντάνα. 

Μεσοβοροάς . 

ΜΒ. 

Γ ρέγο  Τ  οαιιουντάνα . 

«  1  11 

Μέσης. 

Μ. 

Γ  ρέγος. 

Μεσαττη  λιωτη  ς . 

ΜΑ. 

Γρέγο  Λεβάντες. 

Αγγ;'  /.  ιωτ.  |  ς  * 

Α. 

Λεβάντες. 

Εύραπηλιώτης. 

ΕΑ. 

Σιρόκο  Λεβάντες . 

Εόρος. 

Ε. 

_ιρο  κος  · 

Εύράνοτος. 

ΕΝ. 

Όστρια  Σιρόκο. 

Νότος. 

■  ! 

Όστοια  · 

Λιρονοτος. 

ΑΝ. 

Όστρια  Γαρμπή. 

Λϊυ. 

Λ. 

Γ  αουπής. 

I 

Η  >  '  , 

Λιβοςέουροε. 

\\1 

Πουνέντε  Γαρμπή. 

Ζέοσοος. 

1  I 

Πουνέντες. 

_ _  _ _ 

—  ι*ν^  .  ^  χ<  / ν ν  -  · 

ΣΙ. 

Πούνε  ντε  Μαΐστρο. 

Γ  ι 

5* 

Μαΐστοος . 

I 

ΣΒ. 

Μαΐστρο  Τραμουντάνα.  ' 

ΠΙΝΑΞ  12ος 

Έμπεριέχων  την  ταχύτητα  του  άνεμου  εις  άριθμητικάς  τάξεις. 


ΠΙΝΑ  π  ΐ2ο< 


Έμπεριέχων  τήν  ταχύτητα  τού  άνεμου  είς  άριθμητικάς  τάξεις. 

« 41 

20 

391 

3 1 

-  σειράς  των  δολώ- 

νων — <ρωτι*)να>ν· 

22 

79 

43 

τσοορός  κ  όιπαΤος 

3  σειράς  των  οολώνων. 

29 

ι<>4 

56 

"σκληρός 

σειροόέτησις*  χάτω  οί 

σώσωνες. 

3? 

1 1 33 

72* 

ΚαταιγΙς 

αν  ευ  Ιστίων*  κάτω  τά 

έπιστήλια 

^6 

1  1 66 

9° 

Θύελλα 

έπίόοσις. 

11 

•Ανβ,τίΐΓίί,^σα  δίνίβ»  χλ'. 

II 

ο£χ:*$» 

4 

Υδρογραφικός  Χάρτης  του  Πορθμού  του  Έυρίπου. 


Χαλκίδα  31  Δεκεμβρίου  2017 

Κειμενοποίηση  και  ψηφιοποίηση  του  πονήματος  από  νίαιζυηΐδ. 

Επίσης  το  παρόν  πόνημα  του  Ανδρέα  Μιαούλη  έχει  μεταγλωττιστεί  στην 
καθομιλουμένη  νεοελληνική  και  οι  πίνακες  του  έχουν  καθαρογράφει  σε  πίνακες 
Εχοεί . 


ϊοκβίΐοϋ 


